Sokker: Net 16 lande is oor en ŉ nuwe wêreldkampioen gaan gekroon word | Maroela Media
Michy Batshuayi van België tydens ‘n wedstryd tussen België en Engeland op 28 Junie. België het1-0 gewen. Foto: Xinhua/Du Yu
FIFA se Wêreldbeker-toernooi het op 14 Junie in Rusland afgeskop en die groepfase is teen Donderdag 28 Junie afgehandel. Sokkerkoors het die hele wêreld beetgepak en daar was tot nou baie vreugdes, maar ook trane vir ondersteuners. Die grootste skok was toe die verdedigende kampioenspan, Duitsland, laaste in hul groep geëindig het en hul tassies moes pak.
Daar is nou net 16 lande oor wat verder in die uitspeelfase betrokke sal wees. Daar was 32 lande wat in agt groepe (A-H) meegeding het, met vier spanne in elke groep. Die vier spanne in elke groep het drie wedstryde op ŉ rondomtaliegrondslag teen mekaar gespeel met die beste twee wat deur is na die uitspeelfase.
Een van die uitstaande aspekte van die groepfase is dat al vyf die Afrika-spanne uitgeskakel is, terwyl al vyf Suid-Amerikaanse-spanne deur is na die laaste 16.
Ná die groepfase het die twee boonste spanne in elke groep deurgedring na die ronde van 16:
Republiek van Korea 3
Die uitspeelrondes begin Saterdag 30 Junie en die eindstryd sal op 15 Julie beslis word. Die bepalings vir die ronde van 16 lyk só:
Frankryk 16:00 Argentinië
Uruguay 20:00 Portugal
Spanje 16:00 Rusland
Kroasië 20:00 Denemarke
Maandag 2 Julie 2018
Columbia 20:00 Engeland
die ANDER kat · 2 jare gelede
Is jy seker oor al 5 Suid-Amerikaanse spanne? Tensy ek my skoolse Aardrykskunde vergeet het is Peru nog steeds in Suid-Amerika? Ek is nie seker onder watter groep Panama & Costa Rica val nie.
Kan jy dit opklaar asb?
Ja Peru is beslis Suid Amerika so al die Suid Amerikaanse spanne het nie deurgedring nie, maar Costa Rica en Panama sal onder Sentraal Amerika val. Tegnies Noord Amerika, maar Sentraal Amerika word wel apart beskou van die res van Noord Amerika.
Van hier af vorentoe kan die Wêreldbekersokker ‘n welkome plaasvervanger vir die vervelige rondstrompel en die haaikiek-en-tjaarts van veral ons plaaslike rugbyspanne wees. Om nie eers te praaaat van al die omroepers wat perdekuttels as vye aan ons probeer afsmeer nie.